154 
Neuroptera, Pseudoneuroptera, Thysanopoda, 
Mallopliaga, Oollembola, Suctoria, Siphunculata 
Groenlandica. 
Af 
Fr. Meinert . 
De Expeditioner, som i de senere Aar ere foretagne til Grønland 
til Undersøgelse af dette Lands Natur, have ogsaa forøget vore 
zoologiske Samlinger derfra i meget høj Grad. Det var derfor 
ogsaa paatænkt at give det indsamlede rige Stof en ny, tidssvarende 
faunistisk Bearbejdelse, og Prof. Dr. Chr. Liitken overtog som 
Hovedredaktør Tilsynet med denne, idet han særlig forbeholdt sig 
og vedkommende Afdelings Viceinspektør Bearbejdelsen og Tilsynet 
med Hvirveldyrene. Jeg for min Del overtog Leddyrenes eller 
Arthropodernes store Afdeling, idet min Tid og øvrige Forretninger 
dog kun tillod mig selv at behandle en ringere Part, og jeg maatte 
søge den største Del af Arbejdet besørget af andre tildels yngre 
Kræfter. 
Oprindeligt var det paatænkt, at Bearbejdelsen af Dyrerigets 
talrige Afdelinger skulde udkomme som et samlet Hele, en „Con- 
spectus Faunæ Groenlandicæ u , og danne et enkelt eller maaske 
tredelt Hæfte af „Meddelelser om Grønland“; men da Vanskelig¬ 
hederne med at bearbejde navnlig de lavere Dyr viste sig at være 
større end formodet, og Museets konkologiske Medhjælpers uventede 
Død afbrød hans meget fremskredne Arbejde over Grønlands 
Mollusker, medens de forskjellige Ordner af Arthropoderne enten 
havde ligget færdige i længere Tid eller ialtfald snart kunde ventes 
